Հունիսի 9-17-ը Տավուշի մարզի Բերդ քաղաքում անցկացվեցին մասնագիտական դասընթացներ սկսնակ գործարարների համար, որոնք նպատակ ունեն նպաստել նրանց մասնագիտական գիտելիքների և հմտությունների բարելավմանը, նոր բիզնեսների հիմնադրմանը, արտադրության և ծառայությունների ոլորտում նորարարական գաղափարների իրականացման համար լրացուցիչ ֆինանսական միջոցների ներգրավմանը: Դասընթացները կազմակերպվում են Եվրոպական միության և ՀՀ կառավարության համաֆինանսավորմամբ իրականացվող «Տավուշի մարզի ինտեգրված և հավասարակշռված տնտեսական զարգացում» ծրագրի շրջանակներում: